b'\n_START_ARTICLE_\nRazred korvet flower\n_START_PARAGRAPH_\nKorvete razreda Flower so bile za dana\xc5\xa1nje pojme po\xc4\x8dasna in lahko oboro\xc5\xbeena plovila, namenjena protipodmorni\xc5\xa1kemu delovanju med 2. svetovno vojno, \xc4\x8detudi je veliko kanadskih korvet razreda Flower bilo prilagojenih tudi polaganju min in so nekatere imele tudi lahko protiletalsko oboro\xc5\xbeitev.\n_START_SECTION_\nOblikovanje in gradnja\n_START_PARAGRAPH_\nOblika korvet razreda Flower izvira iz zasnove kitolovke Southern Pride britanske ladjedelnice Smiths Dock Company.\n_START_SECTION_\nZgodovina\n_START_PARAGRAPH_\nKorvete razreda Flower so bile prvotno namenjene obalni za\xc5\xa1\xc4\x8diti konvojev, \xc4\x8detudi so jih kaj kmalu namenili za spremstvo trgovskih ladij po oceanih. Bile so osnovna za\xc5\xa1\xc4\x8dita konvojev, dokler niso morali zaradi vse hitrej\xc5\xa1ih podmornic graditi ve\xc4\x8dja in hitrej\xc5\xa1a plovila -  fregate. Enostavna zasnova korvet je omogo\xc4\x8dala uporabo enakih delov kot za trgovske ladje - zato so jih lahko izdelovali v majhnih komercialnih ladjedelnicah v Veliki Britaniji ter ob vzhodni obali Kanade. Poleg tega je gradnja v komercialnih ladjedelnicah pomenila veliko rezervo v prostovoljnih delavcih, ki jih je bilo mo\xc5\xbeno hitreje priu\xc4\x8diti novih delovnih operacij. _NEWLINE_V Veliki Britaniji je bilo od leta 1939 zgrajenih 145 korvet razreda Flower, veliko \xc5\xa1tevilo (okoli 120) pa jih je bilo zgrajenih v kanadskih ladjedelnicah.'